Zigmas Žemaitis

Zigmas Žemaitis (1884 m. lapkričio 8 d.  Daktoriuose, Tverečiaus valsčius, Rusijos imperija – 1969 m. balandžio 24 d. Vilniuje) – Lietuvos fizikas, matematikas, aviatorius, visuomenės veikėjas.

 Biografija 
Gimė vieną valaką turėjusio valstiečio šeimoje.

1920 m. suorganizavo Aukštuosius kursus, nuo 1920 m. sausio 27 d. vienerius metus buvo Aukštųjų kursų vedėjas ir lektorius. 1920 m. dalyvavo Lietuvos delegacijoje Varšuvoje.Lietuvos albumas. Janina Markevičaitė, Liudas Gira, Adomas Kliučinskis. – Kaunas / Otto Elsner, Berlin, 1921. – p. 428. 1923–1936 m. skaitė paskaitas ir Lietuvos švietimo Vinco Kudirkos draugijos kursuose.

Vienas pirmųjų Lietuvos universiteto profesorių, nuo 1922 m. kovo 10 d. iki 1940 m. Matematikos-gamtos fakulteto dekanas.Vytauto Didžiojo universitetas: mokslas ir visuomenė 1922–2002: monografija. – Kaunas: VDU leidykla, 2002. – 408 p. – ISBN 9986-501-89-X Nuo 1940 m. iki mirties dirbo Vilniaus universitete, 1946–1948 m. jo rektorius. Pagrindiniai universitete jo dėstyti kursai buvo diferencialinis ir integralinis skaičiavimas, matematikos istorija, matematikos metodika, trumpai skaitė ir analizinę geometriją, diferencialinę geometriją, Furjė eilučių teoriją, aukštąją algebrą. 

Z. Žemaičio mokslinė veikla ir buvo daugiausia skirta matematikos didaktikai bei istorijai. Jis buvo pirmosios Lietuvos matematikos ir fizikos mokytojų konferencijos, įvykusios 1928 m. Kaune, organizacinio komiteto pirmininkas. 1961–1968 m. Lietuvos matematikų draugijos vicepirmininkas.
Jis susijęs su sportinės aviacijos užuomazga bei ugdymu Lietuvoje. 1929–1940 m. jis vadovavo Lietuvos aeroklubui.

1961–1968 m. Lietuvos matematikų draugijos vicepirmininkas.

 Aviatorius 
Profesoriaus Zigmo Žemaičio gyvenimas glaudžiai susijęs su sportinės aviacijos užuomazga bei ugdymu Lietuvoje. 1929–1940 m. jis vadovavo Lietuvos aeroklubui (LAK), kurį 1927 m. gegužės 1 d. kartu su juo įkūrė lakūnai Steponas Darius, Antanas Gustaitis, Jonas Mikėnas, inžinierius ir lakūnas Pranas Hiksa. Palaikė ir skatino jaunuosius konstruktorius ir aviamodeliuotojus. Jam tarpininkaujant gabiems Manaitų kaimo (Smilgių valsčius) aviamodeliuotojams Petrui Motiekaičiui ir Alfonsui Pranskėčiui LAK paskyrė stipendijas, kad jie galėtų mokytis Kauno aukštesniojoje ir Panevėžio vidurinėje technikos mokyklose.J. Balčiūnas. Sparnai, 1984/3 Daug straipsnių paskelbė žurnale „Lietuvos sparnai“.

 Įamžinimas 

 Įsteigtas Zigmo Žemaičio medalis (aut. Antanas Žukauskas), kuriuo apdovanojami asmenys, nusipelnę Lietuvos švietimui, mokslui, kultūrai.Lietuvos matematikų muziejus. Medalio „Zigmas Žemaitis“ nuostatai matmuziejus.mif.vu.lt
Jo vardu pavadinta Švenčionių Zigmo Žemaičio gimnazija.

 Šaltiniai 

Kategorija:Lietuvos burmistrai
Kategorija:Lietuvos fizikai
Kategorija:Lietuvos matematikai
Kategorija:Lietuvos sporto lakūnai
Kategorija:Vilniaus universiteto rektoriai